Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 571

3. A szakmai vizsgán számon kérhetõ feladatok a szint megjelölésével A szakmai követelményekben megfogalmazott feladatcsoportok és feladatok a megadott követelményeknek megfelelõ szinten kérhetõk számon a szakmai vizsga részein. Az írásbeli vizsga tartalma: Az írásbeli vizsgarészen a vizsgázó a szakképesítésért felelõs miniszter által meghatározott tantárgy(ak)ból feladatlap alapján ad számot tudásáról. A feladatlap központilag kerül kiadásra. — Jogi ismeretek tantárgy keretében a közbeszerzéshez kapcsolódó esettanulmány készítése korábbi döntõbizottsági határozat szöveges elemzése. — Gazdasági, pénzügyi ismeretek tantárgy keretében megadott paramétereket tartalmazó mérleg és abból számítható mutatók elemzése egy konkrét közbeszerzéshez kapcsolódóan. — Közbeszerzés+EKR ismeretek (EKR: elektronikus közbeszerzési rendszer) tantárgy keretében a konkrét paraméterekkel megadott közbeszerzési feladathoz a megfelelõ eljárástípus kiválasztása, a kiválasztás indoklása és az eljárást megindító hirdetmény elkészítése. A szóbeli vizsga tartalma: A szóbeli vizsgarészen a vizsgázó a szakképesítésért felelõs miniszter által meghatározott tantárgy(ak)ból és tételek alapján ad számot tudásáról.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes